b'\n_START_ARTICLE_\nJau\xc4\x8dio uolos urvas\n_START_SECTION_\nTyrimai\n_START_PARAGRAPH_\n1872 m. \xc4\x8dek\xc5\xb3 archeologas Jindr\xc5\xbeichas Vankelis (Heinrich Wankel) prad\xc4\x97jo kasin\xc4\x97ti urvo prieang\xc4\xaf. 1932\xe2\x80\x931939 m. j\xc4\xaf i\xc5\xa1tyr\xc4\x97 Robertas Burkhardtas. 1990 m. i\xc5\xa1tirti antropologiniai ir archeologiniai radiniai._NEWLINE_Urvo prieangyje rastas labai gerai i\xc5\xa1lik\xc4\x99s kapas. Jame kartu su vadu buvo palaidota keturiasde\xc5\xa1imt, manoma, per ritualines apeigas nu\xc5\xbeudyt\xc5\xb3 jaun\xc5\xb3 moter\xc5\xb3, lobis, kur\xc4\xaf sudar\xc4\x97 juvelyriniai dirbiniai, daugiausia ginklai ir papuo\xc5\xa1alai. Kapas buvo \xc4\xafrengtas pomirtiniam gyvenimui: rasta gyv\xc5\xabn\xc5\xb3 kaul\xc5\xb3, audini\xc5\xb3 ir gr\xc5\xabd\xc5\xb3 liekan\xc5\xb3, ind\xc5\xb3, tarp j\xc5\xb3 \xe2\x80\x93 i\xc5\xa1 metalo juostos padarytas indas, varin\xc4\x97 jau\xc4\x8dio statul\xc4\x97l\xc4\x97, taip pat stiklo ir gintaro karoli\xc5\xb3. Radinius saugo Vienos gamtos ir istorijos muziejus._NEWLINE__NEWLINE_Greta Jau\xc4\x8dio uolos urvo yra speleolog\xc5\xb3 lankomas urvas.'